CELEX: 32005R2164
Language: el
Date: 2005-12-23 00:00:00
Title: Κανονισμός (ΕΚ) αριθ. 2164/2005 της Επιτροπής, της  23ης Δεκεμβρίου 2005 , για την άρση της απαγόρευσης αλιείας ιππόγλωσσας της Γροιλανδίας στη ζώνη NAFO 3LMNO από σκάφη που φέρουν τη σημαία της Ισπανίας

24.12.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 342/71
            
         
      ΚΑΝΟΝΙΣΜΌΣ (ΕΚ) αριθ. 2164/2005 ΤΗΣ ΕΠΙΤΡΟΠΉΣ
   
   της 23ης Δεκεμβρίου 2005
   για την άρση της απαγόρευσης αλιείας ιππόγλωσσας της Γροιλανδίας στη ζώνη NAFO 3LMNO από σκάφη που φέρουν τη σημαία της Ισπανίας
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   τον κανονισμό (ΕΚ) αριθ. 2371/2002, της 20ής Δεκεμβρίου 2002, για τη διατήρηση και βιώσιμη εκμετάλλευση των αλιευτικών πόρων στο πλαίσιο της Κοινής Αλιευτικής Πολιτικής (1), και ιδίως το άρθρο 26 παράγραφος 4,
   τον κανονισμó (ΕΟΚ) αριθ. 2847/93 του Συμβουλίου, της 12ης Οκτωβρίου 1993, για τη θέσπιση συστήματος ελέγχου που εφαρμόζεται στην Κοινή Αλιευτική Πολιτική (2), και ιδίως το άρθρο 21 παράγραφος 3,
   Εκτιμώντας τα ακόλουθα:
   
               (1)
            
            
               Ο κανονισμός (ΕΚ) αριθ. 27/2005 του Συμβουλίου, της 22ας Δεκεμβρίου 2004, περί καθορισμού, για το 2005, για ορισμένα αποθέματα ιχθύων και ομάδες αποθεμάτων ιχθύων, των αλιευτικών δυνατοτήτων και των συναφών όρων στα κοινοτικά ύδατα και, για τα κοινοτικά σκάφη, σε ύδατα στα οποία απαιτούνται περιορισμοί αλιευμάτων (3), καθορίζει ποσοστώσεις για το 2005.
            
         
               (2)
            
            
               Στις 24 Αυγούστου 2005, η Ισπανία γνωστοποίησε στην Επιτροπή, κατ’εφαρμογή του άρθρου 21 παράγραφος 2 του κανονισμού (ΕΚ) αριθ. 2847/93, ότι θα ανέστελλε προσωρινά την αλιεία για την ιππόγλωσσα της Γροιλανδίας στην περιοχή NAFO 3LMNO από σκάφη που φέρουν τη σημαία της χώρας, με έναρξη εφαρμογής την 1η Σεπτεμβρίου 2005.
            
         
               (3)
            
            
               Στις 14 Σεπτεμβρίου 2005 η Επιτροπή, κατ’εφαρμογή του άρθρου 21 παράγραφος 3 του κανονισμού (ΕΚ) αριθ. 2847/93 και του άρθρου 26 παράγραφος 4 του κανονισμού (ΕΚ) αριθ. 2371/2002, εξέδωσε τον κανονισμό (ΕΚ) αριθ. 1486/2005 (4) για τη θέσπιση απαγόρευσης της αλιείας για την ιππόγλωσσα της Γροιλανδίας στην περιοχή NAFO 3LMNO από σκάφη που φέρουν τη σημαία της Ισπανίας.
            
         
               (4)
            
            
               Σύμφωνα με νέες πληροφορίες που έλαβε η Επιτροπή από τις ισπανικές αρχές, υπάρχει ακόμη διαθέσιμη μια ισπανική ποσόστωση ιππόγλωσσας της Γροιλανδίας για την περιοχή NAFO 3LMNO. Θα πρέπει κατά συνέπεια να επιτραπεί η αλιεία ιππόγλωσσας της Γροιλανδίας στα ανωτέρω ύδατα, από σκάφη που φέρουν τη σημαία ή είναι νηολογημένα στην Ισπανία.
            
         
               (5)
            
            
               Η άδεια αυτή θα πρέπει να αρχίσει να εφαρμόζεται στις 10 Δεκεμβρίου 2005, ώστε να δοθεί η δυνατότητα αλιείας της υπόψη ποσότητας ιππόγλωσσας της Γροιλανδίας πριν από τα τέλη του έτους.
            
         
               (6)
            
            
               Πρέπει επομένως να καταργηθεί ο κανονισμός (ΕΚ) αριθ. 1486/2005 της Επιτροπής, με έναρξη εφαρμογής στις 10 Δεκεμβρίου 2005,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Κατάργηση
   Με τον παρόντα καταργείται ο κανονισμός (ΕΚ) αριθ. 1486/2005.
   Άρθρο 2
   Έναρξη ισχύος
   Ο παρών κανονισμός αρχίζει να ισχύει την επομένη της ημέρας δημοσίευσής του στην Επίσημη Εφημερίδα της Ευρωπαϊκής Ένωσης.
   Εφαρμόζεται από τις 10 Δεκεμβρίου 2005.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 23 Δεκεμβρίου 2005.
      
         
            Για την Επιτροπή
         
         Jörgen HOLMQUIST
         
         
            Γενικός Διευθυντής Αλιείας και Θαλασσίων Υποθέσεων
         
      
   
   
      (1)  ΕΕ L 358 της 31.12.2002, σ. 59.
   
      (2)  ΕΕ L 261 της 20.10.1993, σ. 1· κανονισμός όπως τροποποιήθηκε την τελευταία φορά με τον κανονισμό (ΕΚ) αριθ. 768/2005 (ΕΕ L 128 της 21.05.2005, σ. 1).
   
      (3)  ΕΕ L 12 της 14.1.2005, σ. 1· κανονισμός όπως τροποποιήθηκε την τελευταία φορά με τον κανονισμό (ΕΚ) αριθ. 1300/2005 (ΕΕ L 207 της 10.8.2005, σ. 1).
   
      (4)  ΕΕ L 238 της 14.9.2005, σ. 5.